  Анжелика Тихонова корреспондент Удмуртиын бадӟым уж нуэм, удмуртлыкез азинтон бордын тыршем, тодос удысэз азинтэм 10 нимо-дано удмуртъёслы буре ваён пулъёс усьтозы. Со но мукет ужпумъёс сярысь «Удмурт Кенеш» огазеяськонлэн тӧроез Татьяна Ишматова элькун тӧролэн но кивалтэтлэн администрациенызы кивалтӥсен Сергей Смирновен пумиськон дыръя кенешизы. Со сярысь ивортодэтъя «Удмуртия» агентстволэн корреспондентэзлы Татьяна Ишматова вераз. Пумкылъян кутэмын ини. Мемориальной пулъёс лэсьтонлы уксё висъяське. Со бадӟым шумпотон, малы ке шуоно кичӧлтонэн ӵапак «Удмурт Кенеш» потӥз вал. Ми бырйим дас адямиез, кинлэн нимыз со пулъёсын гожъямын луоз Татьяна Ишматова, «Удмурт Кенеш» огазеяськонлэн тӧроез Буре ваён пулъёс удмурт кылбурчиослы Алла Кузнецовалы, Флор Васильевлы, удмурт кырӟасьлы Николай Вахрушевлы, дышетӥсьлы, кун но мер ужасьлы Антонина Лисиналы, журналистлы, совето вакытысь удмурт кун но мер ужасьлы Василий Михайловлы, этнографлы, истори тодосъя докторлы, профессорлы Галина Никитиналы, истори тодосъя докторлы, профессорлы Маргарита Ивановалы, Томск карын «Удмурт Кенеш» огазеяськонлэсь ёзэтсэ кылдытӥсьлы Геннадий Осиповлы, Удмуртиысь йӧскалык политикая азьвыл министрлы Владимир Завалинлы, удмурт прозаиклы, драматурглы Константин Яковлевлы усьтозы Татьяна Ишматовалэн кылъёсызъя, али буре ваён пулъёсты шуккон интыосты быръён но чебер ужрад радъян понна муниципал кылдытэтъёсын уж нуо. Со сяна, пумиськон улсын кун кылъёсъя катэ тупатонъёс пыртон сярысь кенешизы. Воштонъёс коньдэтысь уксёен лэсьтӥськись мерлыко рекламаез удмурт но ӟуч кылъёсын кылдытон пумысен кулэ. Улон возьматэ, со сярысь куддыръя вунэто яке со юанлы саклык уг висъяло. Соин но сое катэн юнматыны кулэ. Одӥг кыл шедьтӥм кадь Татьяна Ишматова, «Удмурт Кенеш» огазеяськонлэн тӧроезОзьы ик Глазкарын но Можгаын удмурт классъёс усьтон сярысь вераськизы. Татьяна Ишматовалэн кылъёсызъя, школаослы классъёсысь ваньбурез но дышетон тӥрлыксэс выльдыны коньдон висъялозы. Со пиналъёслэсь но анай-атайёссылэсь удмурт кылэз дышетыны мылкыдзэс ӝутыны юрттоз. Со сяна, коньдон «Удмурт Кенеш» огазеяськонлэн матэктӥсь ӧтчамезлы но висъяськоз. Ужрадэ Удмуртиысь сяна, палэнын улӥсь удмуртъёс но вуыны кулэ. Но ужрад пандемиен сэрен сюбегатонъёс луымтэ дыръя гинэ радъяськоз.  Тодэ вайытом, 2019-тӥ арын Ижкарын удмурт крезьгурчилы Геннадий Корепанов-Камскийлы буре ваён пулъёс усьтӥзы: соосты крезьгуръя колледжлэн но улон юртэзлэн борддоръёсазы юнматӥзы. Тегъёс: Мерлык Ижкар Удмуртия УдмуртКенеш удмуртъёс ТатьянаИшматова СергейСмирнов 100ар  